OpenLLM-France/wikimedia huggingface dataset:
# Humberto Giannini

Humberto Gianinni Íñiguez (San Bernardo, 1927ko otsailaren 25a - Santiago, 2014ko azaroaren 25a) txiletar filosofo eta idazlea izan zen.
"Elkarbizitzaren eta tolerantziaren" filosofotzat hartua da.

## Biografia

Italian egin zituen graduazio ondoko ikasketak, eta Txileko zenbait unibertsitatetako irakaslea izan da harrezkero. Hamahiru liburu idatzi ditu, besteak beste, Reflexiones sobre la convivencia humana (1965, Gizakiaren elkarbizitzari buruzko gogoetak), El mito de la autenticidad (1968, Benazkotasunaren mitoa), El tiempo y el espacio en Kant y Aristóteles (1983, Denbora eta espazioa Kanten eta Aristotelesen), La reflexión cotidiana (1987, Eguneroko gogoeta), La experiencia moral (1992, Esperientzia morala), Del bien que se espera y del bien que se debe (1997, Itxaroten den ongiaz eta zor den ongiaz).
Bere obrarik ospetsuena, dena den, 1977. urtean argitara emandako Breve historia de la filosofía (Filosofiaren historia laburra) izan da; dagoeneko liburu horren hamazazpi argitalpen egin dira. Gianninik artikuluak idatzi ditu, bestalde, Txile, Italia, Frantzia eta beste zenbait herrialdetako aldizkari espezializatuetan. UNESCOk sorturiko Filosofiako lehenengo katedraren zuzendaria da gaur egun (halako hiru katedra besterik ez daude mundu guztian), eta Filosofiako Nazioarteko Kolegioko ohorezko batzordeko kidea ere bada.

## Sariak

* Manuel Montt Saria
* Santiagoko Sari Munizipala , 1984
* Parisko Unibertsitatean Honoris Causa doktoretza, 1998
* Premio Nacional de Humanidades y Ciencias Sociales, 1999
* Ilustre Municipalidad de Ñuñoa, 2011
* Altazor Saria, 2009

## Lan hautatuak

* Reflexiones acerca de la convivencia humana (1965)
* El mito de la autenticidad (1968)
* Desde las palabras (1981)
* Breve Historia de la Filosofía, 1985
* La reflexión cotidiana: hacia una arqueología de la experiencia (1987), ISBN 956-11-1720-7
* La experiencia moral (1992)
* Del bien que se espera y del bien que se debe (1997)
* La metafísica eres tú, 2007

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q11682644
# Humberto Ortega

Humberto Ortega Saavedra (Managua, 1947ko urtarrilaren 10a – ibidem, 2024ko irailaren 30a) Nikaraguako enpresaburua, politikaria eta militarra izan zen, Herri Armada Sandinistaren sortzailea eta lehen komandantea, eta Defentsa ministroa 1979ko uztailetik 1990eko apirilaren 25era arte.
Sandinismoaren Ikerketa Institutua sortu zuen, gaur egun Nikaraguako eta Erdialdeko Amerikako Historia Institutua (IHNC), Erdialdeko Amerikako Unibertsitatearen (UCA) instalazioetan egoitza duena.

## Kanpo estekak

* Humberto Ortegaren webgunea
* Datuak: Q4337101
# Humberto de Campos (Maranhão)

Humberto de Campos Brasilgo udalerri bat da, Maranhão estatuan kokatua. 25.669 biztanle ditu 2.131,247 km²ko eremuan.

## Ikus, gainera

* Maranhão

## Kanpo estekak

* Datuak: Q1814500
* Multimedia: Humberto de Campos (Maranhão) / Q1814500
# Saiko Takahashi

Saiko Takahashi (japonieraz: 高橋 彩子, Takahashi Saiko, 1976ko apirilaren 11 -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2005 | 2 | 0 |
| Guztira | 2 | 0 |

## Erreferentziak

* ↑ Japan Football Association
* Datuak: Q11671243
# Saikhom Mirabai Chanu

Saikhom Mirabai Chanu (Imphal (India) 1994ko abuztuaren 8a) halterofilian aritzen den kirolari txinatarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina lortu zuen ≤49 kilo kategorian, bi jasoalditan 202 kilo jasoz, eta Tiraldi-garbia modalitatean Olinpiar Jokoetako errekorra (OE) ezarri zuen 119 kilorekin; Hou Zhihui txinatarraren (urrezko domina) atzetik eta Windy Cantika Aisah indonesiarraren (brontzezko domina) aurretik sailkatu zen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Halterofilia ≤49 kilo, emakumezkoa, 119 kg OE Tiraldi-garbian. |

## Erreferentziak

* ↑ «Saikhom Mirabai Chanu» olympedia.org (Ingelesez)
* ↑ «Saikhom Mirabai Chanu» olympics.com (Gaztelaniaz)
* ↑ Emaitzak 2020 olympedia.org

## Kanpo estekak

* Datuak: Q17415291
* Multimedia: Saikhom Mirabai Chanu / Q17415291
# Sailauf

Sailauf Alemaniako udalerria da. Bavariako estatuan kokatuta dago, [[Aschaffenburg (barrutia)|Aschaffenburg]] barrutian. 2014an 3.623 biztanle zituen 13,82 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q512943
* Multimedia: Sailauf / Q512943
# Saikaku Ichidai Onna

Saikaku Ichidai Onna, japonieraz 西鶴一代女 (euskaraz Oharuren Bizitza), 1952ko Kenji Mizoguchi japoniarrak zuzendutako historia drama film bat da. Saikaku Ihara idazlearen 1686ko izenburu berdineko eleberrian oinarritua dago. Kinuyo Tanaka, Tsukie Matsuura, Ichirō Sugai, Toshiro Mifune eta Takashi Shimura aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
XVII. mendea, Japonia, Edo Aroa, Oharu (Kinuyo Tanaka) garaiko japoniar gizarte feudalaren konbentzionalismoen mende bizi den emakumea da.

## Aktoreak

* Kinuyo Tanaka: Oharu
* Tsukie Matsuura: Tomo
* Ichirō Sugai: Shinzaemon
* Toshiro Mifune: Katsunosuke
* Toshiaki Konoe: Lord Harutaka Matsudaira
* Hisako Yamane: Lady Matsudaira
* Jūkichi Uno: Yakichi Ogiya
* Kiyoko Tsuji: Etxekoandrea
* Eitarō Shindō: Kahe Sasaya.
* Akira Oizumi: Fumikichi
* Kyoko Kusajima: Sodegaki.
* Masao Shimizu: Kikuoji
* Daisuke Katō: Tasaburo Hishiya
* Toranosuke Ogawa: Yoshioka
* Hiroshi Oizumi: Bunkichi
* Haruyo Ichikawa: Iwabashiren zain dagoen emakumea
* Yuriko Hamada: Otsubone Yoshioka
* Noriko Sengoku: Sakurairen zain dagoen emakumea
* Sadako Sawamura: Owasa
* Masao Mishima: Taisaburo Hishiya
* Eijirō Yanagi: Errementaria
* Chieko Higashiyama: Myokai
* Takashi Shimura: Agurea
* Benkei Shiganoya: Jihei
* Komako Hara: Otsubone Kuzui

## Kanpo loturak

* IMDBko fitxa irakurgai (Ingelesez)
# Sailaufita

Sailaufita fosfato motako minerala da.

## Ezaugarriak

Sailaufita fosfato mineralaren formula kimikoa hau da: ${\ce {(Ca,Na,\square )2Mn3+3(AsO4)2(CO3)O2*3H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Sailaufite: Mineral information, data and localities.» www.mindat.org (Noiz kontsultatua: 12-05-2019).
# Saihetsarteko muskulu

Saihetsarteko muskuluak saihetsen artean kokatzen diren muskulu taldea dira, torax kutxaren
mugimenduak ahalbidetzen dituztenak. Saihetsarteko muskuluen funtzio nagusia arnasketan laguntzea da, torax kutxaren hedapenean eta uzkurketan parte hartuz.

## Egitura

Hiru saihetsarteko muskulu bereizten dira. Mota bakoitzeko 22 muskulu daude, 11 alde bakoitzean, hain zuzen ere. Azaletik sakonera ordenatuz gero hauek dira:

### Kanpoko saihetsarteko muskuluak

Kanpoko saihetsarteko muskuluak saihetsen aurreko aurpegian kokatzen dira. Goiko saihetsetako beheko ertzean dute jatorria eta maila bat beheragoko saihetsen goiko ertzean ezartzen dira. Kanpoko muskuluetako zuntzen norabidea goitik beherakoa eta atzetik aurrerakoa da (norabide kaudobentrala).

### Barruko saihetsarteko muskuluak

Barruko saihetsarteko muskuluak saihetsen atzeko aurpegian kokatzen dira. Goiko saihetsetako beheko ertzean dute jatorria eta maila bat beheragoko saihetsen goiko ertzean ezartzen dira. Barruko muskuluen zuntzen norabidea, beraz, goitik beherakoa eta aurretik atzerakoa da (norabide kaudodortsala).

### Saihetsarteko muskulu intimoak

Saihetsarteko muskulu intimoak barruko saihetsarteko muskuluak baino sakonago kokatzen dira. Goiko sahietsen ildoan hasi eta beheko saihetsaren goiko ertzaren barruko aurpegian ezartzen dira.
Barruko saihetsarteko muskuluen eta saihetsarteko muskulu intimoen artean bakete baskulonerbiosoa dago. Bertan, hiru elementu bereizten dira: saihetsarteko zainak, saihetsarteko arteriak eta saihetsarteko nerbioak. Aurretik aipatutako dela medio eta saihetsarteko muskuluaren goiko aldean nerbio motorrak eta beheko aldean nerbio sentsitiboak daudela kontuan izanik, birikietako likido pleurala ateratzeko unean, orratza behetik gora sartzea komenigarria da, nerbio motorrak ez kaltetzeko.

## Funtzioa

Saihetsarteko muskuluen funtzioa espirazioan (saihetsarteko espazioa hedatuz) eta inspirazioan (saihetsarteko espazioa txikituz) laguntzea da, torax kutxaren finkapena eraginez.

## Inerbazioa

Kanpoko saihetsarteko muskuluak kanpoko saihetsarteko muskuluetako nerbioek inerbatzen dituzte; bestalde, barrukoak barruko saihetsarteko nerbioek inerbatzen dituzte eta, intimoei dagokionez, erdiko saihetsarteko nerbioek inerbatzen dituzte.

## Erreferentziak

* ↑ https://en.wikipedia.org/wiki/Intercostal_muscle
* ↑ Schünke M., Schulte E., Schumacher U., Texto y Atlas de Anatomía Prometheus. Anatomía general y aparato locomotor (3. Ed.) ISBN: 9788498357622

## Ikus, gainera

* Saihets-hezurra
* Torax

## Kanpo estekak

* Datuak: Q3302518
* Multimedia: Intercostal muscles / Q3302518
# Saikai Parke Nazionala

Saikai Parke Nazionala (japonieraz: 西海国立公園, Saikai Kokuritsu Kōen) Japoniako Kyushu uhartearen ipar-mendebaldean dagoen Parke Nazionala da. 1955ean ezarri zen.

## Geografia

Sasebo hiriaren inguruko kostaldea, Kujūku uharteak, Hirado penintsula eta Gotō uharteak hartzen dituen parke itsastarra da.
Guztira 400 uhartetik gaora hartzen ditu bere baitan. Gotō uharteetan egitura bolkaniko bereziak eta itsaslabar handiak daude.

## Historia

1949an izan ziren lehen saiakerak ingurune hau Parke Nazional bihurtzeko baina bertan zegoen Saseboko Japoniako Itsas Armadaren basea eta eremurako sarrera debekaturik zegoen. Japoniako Armada desegin zenean saiakera berria egin eta 1955. urtean eratu zen azkenean Saikai Parke Nazionala.

## Kanpo estekak

* (Ingelesez) Japoniako parkeen webgunean Saikai Parke Nazionalari buruzko informazioa.
* Datuak: Q1156679
* Multimedia: Saikai National Park / Q1156679
# Saikaidō

Saikaidō (japonieraz: 西海道) , euskaraz, «mendebaldeko itsasorako bidea», egungo Kyūshū lurraldea definitzen duen japonierazko hitza da; halaber, haren bitartez doan bidea da. Saikaidō Asuka Aroan ezarri zen Gokishichidō sistemaren probintzia garrantzitsua izan zen.
Izen honek, Kyūshū eskualde geografikoa, Tsushima uhartea eta Iki uhartea identifikatzen ditu. Eskualdea osatzen zuten bederatzi probintziak honako hauek ziren: Chikuzen, Chikugo, Buzen, Bungo, Hizen, Higo, Hyūga, Satsuma eta Ōsumi.

## Erreferentziak

* ↑ https://books.google.es/books?id=p2QnPijAEmEC&pg=PA255&redir_esc=y#v=onepage&q&f=false

## Kanpo estekak

* Datuak: Q1334003
# Iberiar barbo

Iberiar barboa (Luciobarbus comizo, lehen barbus comiza) Luciobarbus generoko animalia da. Arrainen barruko Actinopterygii klasean sailkatzen da, Cyprinidae familian.

## Erreferentziak

* ↑ (Ingelesez) FishBase
* ↑ Euskalterm: [Hiztegi Terminologikoa] [1998]

## Ikus, gainera

* Luciobarbus
* Cyprinidae

## Kanpo estekak

* FhisBase.org
* Datuak: Q136849
* Multimedia: Luciobarbus comizo / Q136849
# Iberiar erbi

Iberiar erbia (Lepus granatensis) Iberiar Penintsulan aurki daiteken erbi espeziea da.

## Azpiespezieak

Erbi honek hiru azpiespezie ditu:
* Lepus granatensis gallaecius, Miller, 1907.
* Lepus granatensis granatensis, Rosenhauer, 1856.
* Lepus granatensis solisi, Palacios y Fernández, 1992., ziur asko galdua

## Erreferentziak

* ↑ Hoffman, Robert S.; Smith, Andrew T.. (2005-11-16). Order Lagomorpha. in: Mammal Species of the World: A Taxonomic and Geographic Reference. Baltimore: Johns Hopkins University Press, 185-211 or. ISBN 978-0-8018-8221-0. OCLC .62265494.
* Datuak: Q513373
* Multimedia: Lepus granatensis / Q513373
* Espezieak: Lepus granatensis
# Iberiar Kopa

Iberiar Kopa :
| Antolatzailea | Espainia eta Portugalgo federazioak. |
| Garaia | 1935-2005 |
| Eremua | Espainia eta Portugal |
| Parte hartzaileak | 2 |
Iberiar Kopa (portugesez Taça Iberica, gazteleraz Copa Ibérica) Espainiako eta Portugalgo talderik onenaren artean jokaturiko futbol txapelketa izan zen. Ez zuen jarraipen handirik izan.
Lehenengo ekitaldia 1935ean izan zuen, Iberiar penintsulako talderik onena zein zen erabakitzeko, Portugalgo Liga irabazlea zen FC Portok irabazi zion Espainiako txapelduna zen Betis Balompiéri. Gerra Zibila pasa ondoren 1941ean liga modura antolatzea erabaki zen, herrialde bakoitzeko lau talderekin, baina arazo ekonomikoak zirela eta ez zen aurrera eraman.
Bigarren ekitaldia 1983an jokatu zen, oraingoan SL Benfica eta Bilboko Athletic Klubaren artean eta oraingoan ere portugaldarrak izan ziren nagusi.
1991ean Kopa txapelduna zen Atlético de Madridek irabazi zion Liga txapelduna zen Benficari. 2000 hamarkadan bi ekitaldi izan ziren, lehena Liga txapeldunen artean eta azkena Kopa txapeldunen artean.

## Palmaresa

| Urtea | Irabazlea | Emaitza | Finalista |
| 1935 | FC Porto | 4-2 | Betis Balompié |
| 1983 | SL Benfica | 1-2, 3-1 | Athletic Club |
| 1991 | Atlético de Madrid | 1-1, 3-2 | SL Benfica |
| 2000* | Sporting C. Portugal | 2-1 | Real Madrid |
| 2005 | Vitória de Setúbal | 4-1 | Real Betis Balompié |
* 2000 urteko edizioak "Penintsulako Kopa" izena izan zuen.

## Garaipenak
### Taldeka

| Taldea | Irabazi | Finalista | Garaipenak |
| SL Benfica | 1 | 1 | 1983 |
| FC Porto | 1 | 0 | 1935 |
| Atlético de Madrid | 1 | 0 | 1991 |
| Sporting Clube de Portugal | 1 | 0 | 2000 |
| Vitória de Setúbal | 1 | 0 | 2005 |
| Real Betis Balompié | 0 | 2 | |
| Athletic Club | 0 | 1 | |
| Real Madrid | 0 | 1 | |

### Federazioka

| Federazioa | Irabazi | Talde txapeldunak |
| Portugal | 4 | FC Porto, SL Benfica, Sporting Clube de Portugal, Vitória de Setúbal |
| Espainia | 1 | Atlético de Madrid |

## Kanpo estekak

* Datuak: Q3244816
# Scotophilus tandrefana

Scotophilus tandrefana Scotophilus generoko eta Vespertilionidae familiako saguzar espezie bat da.

## Kanpo estekak

* Datuak: Q2166702
* Multimedia: Scotophilus tandrefana / Q2166702
* Espezieak: Scotophilus tandrefana
# Hodei-garaieraren neurgailu

hodei-garaieraren neurgailua laserra edo beste argidun iturri bat erabiltzen duen gailua da, hodei-oinaren garaiera automatikoki zehazteko. Hodei-garaieraren neurgailuek atmosferan dagoen aerosolen kontzentrazioak neurtzeko erabilera ere izan ohi dute, esate baterako, gai solido txiki kutsatzaileak.

## Kanpo estekak

* Datuak: Q1027486
* Multimedia: Ceilometers / Q1027486
# Hoddesdon

Hoddesdon, Ingalaterrako erdialdean dagoen udalerri bat da, Hertfordshire konderrian.
2011n 42.250 biztanle zituen.
* Datuak: Q1477061
* Multimedia: Hoddesdon / Q1477061
# Hoddom

Hoddom, Eskoziako etxalde bat da, Dumfries eta Galloway eremu administratiboan.

## Leku interesgarriak

* Hoddom gaztelua

## Kanpo estekak

* Datuak: Q5875994
* Multimedia: Hoddom / Q5875994
# Hodei (argipena)

Hodei batez ere honako hau da:
Honekin erlazionatuta, honakoa ere izen daiteke:
* Hodei ez meteorologikoak, horien artean:
** Magallaesen Hodeiak
** Izarrarteko Hodei Lokala
** Oorten hodeia
* Hodei (informatika): Cloud ingelesez
* Hodei (mitologia): euskal mitologiako izakia
* Hodei/Odei/Hedoi: euskal pertsona izena, adibidez:
** Hedoi Etxarte
** Hodei Beobide
** Hodei Collazo
** Hodei Egiluz
** Hodei Gorri
** Hodei Mazkiaran
** Hodei Mendinueta
** Hodei Oleaga
** Odei Antxustegi-Etxearte
** Odei Arrieta
** Odei Barroso
** Odei Onaindia

## Ikus, gainera

* Laino (argipena)
# Hodei (mitologia)

Hodei euskal mitologiako jeinu bat da. Mariren aginduetara dago, eta, ekaitza denean, tximistak edo trumoiak botatzen ditu. Askok ahoz diotenez, bere aurretik Urtzi edo Ortzi izeneko pertsonaiak zuen bere lekua eta Hodeik honekin hika-mikak izan ondoren berarekin amaitu zuen ondoren bere lekua hartzeko.
Askotan Hodei Mikelats -ekin edota Sugaar -ekin nahastuta agertzen da. Batzuetan Eate izendun pertsonaiatzat hartzen den arren, desberdinak dira, azken hau ekaitzen jainkoa da, eta hondamendiekin lotzen da, batez ere uholdeak, eta haize bortitzak. Hodei jeinua izan arren, ez du jainkoen adina botererik.

## Bibliografia

* "Jose Miguel de Barandiaran, obras completas". Egilea, Jose Miguel de Barandiaran. Argitaletxea, Editorial la gran enciclopedia vasca, Bilbao 1976.
* K. Larrañaga Elorza, Euskal Herria Antzinatean. Materiale eta Agiriak, UNED-Bergara, 1988, 303 or., 136 zkia.
* Enciclopedia General Ilustrada del Pais Vasco, Historia General de Euskal Herria. Argitaletxea, Auñamendi, Zarautz 1978.

## Erreferentziak

* ↑ "Jose Miguel de Barandiaran, obras completas". Egilea, Jose Miguel de Barandiaran. Argitaletxea, Editorial la gran enciclopedia vasca, Bilbao 1976.
* ↑ «Euskal Mitologia - Mitologia konparatua» www.amaroa.com (Noiz kontsultatua: 2024-09-13).
* ↑ Euskal mitologia. 2024-04-17 (Noiz kontsultatua: 2024-09-13).
* ↑ «Euskal Mitologia - Mitologia konparatua» www.amaroa.com (Noiz kontsultatua: 2024-09-13).

## Ikus, gainera

* Hodei

## Kanpo estekak

* Datuak: Q1141739
# Hodac

Hodac Errumaniako udalerri bat da, Mureș konderrian. 4.942 biztanle ditu, 97,68 kilometro koadroko azaleran banatuta.

## Herriak

Udalerrian honako herriak daude:
Hodac $^{(en)}$ Arșița $^{(en)}$ Bicașu $^{(en)}$ Dubiștea de Pădure $^{(en)}$ Mirigioaia $^{(en)}$ Toaca $^{(en)}$ Uricea $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5057562
# Hodei-itsaso

Hodei-itsasoa hodei-geruza baten gainaldearen itxura da, anplitude desberdinetako uhin nabarmenak (olatuen antzekoak) dauzkala dirudienean.
Hodei-itsaso bat altuera baxuko estratokumuluen metaketa horizontala da (500 eta 1.500 m artean, gutxi gorabehera), beheko sektorean hezetasunez betetako itsas haizeek eragindakoa. Horrek azaltzen du inbertsio termikoaren fenomenoa, zeinaren bidez 1.500 metroko kotatik gorako tenperatura altuagoak erregistratzen baitira hodeiek estalitako beheko zatian baino.
Garaiera jakin batean eta eguneko aldi jakin batzuetan, hodei-itsasoak kolore urdinxka hartzen du, hain ohituak ez diren txangozaleek itsasoarekin nahasten dituztelako eta, oker, benetako garaiera baino beherago daudela uste dutelako.

## Erreferentziak

* ↑ Euskalterm: [Hiztegi terminologikoa] [2017]

## Kanpo estekak

* Datuak: Q3306217
* Multimedia: Sea of clouds / Q3306217
# Hodei-radar milimetriko

Hodei-radar milimetrikoa, hodei-radarra ere deitzen dena, 24 eta 110 GHz arteko maiztasunekin lan egiten duen hodeiak kontrolatzeko radar sistema da. Horrela, bere uhin-luzerak 1 mm-tik 1,11 cm-ra bitartekoak izaten dira, ohiko S bandako radarrek (adibidez, NEXRAD) erabilitakoak baino hamar aldiz laburragoak.

## Kanpo estekak

* Datuak: Q913146
* Multimedia: Cloud radars / Q913146
# Hodei-sabaiaren proiektagailu

Hodei-sabaiaren proiektagailua gauez hodei-geruza baten azpialdean argi-puntu bat egiteko prestatutako proiektagailua da, hodeiaren garaiera neurtzeko erabiltzen dena. Tresna honen datuak, alidada batekin batera meteorologo batek erabilita, METAR meteorologiako txostenean transmititzen dituzte.

## Oharrak eta erreferentziak

* ↑ «Hodei-sabaiaren proiektagailu», Euskalterm terminologia banku publikoa

## Kanpo estekak

* Datuak: Q3407147
* Multimedia: Ceiling projector / Q3407147
# Ilheu

Ilheu (frantsesez eta ofizialki: Ilheu) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 40 biztanle zituen.

## Demografia
### Biztanleria

2007an Ilheu udalerrian erroldatutako biztanleak 40 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 30 etxebizitza zeuden, 16 familiaren etxebizitza nagusia ziren, 10 bigarren erresidentzia ziren eta 4 hutsik zeuden. 24 etxeak ziren eta 5 apartamentuak ziren. 16 etxebizitza nagusietatik 11 bere jabearen bizilekua ziren eta 5 alokairuan okupaturik zeuden; 1ek bi gela zituen, 2 etxek hiru zituzten, 6 etxek lau zituzten eta 7 etxek bost zituzten. 14 etxek euren parking plaza propioa zuten azpian. 8 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ilheu udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 8 | 70-74 | 4 |
| 0 | 65-69 | 4 |
| 4 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 4 |
| 0 | 35-39 | 0 |
| 0 | 30-34 | 0 |
| 4 | 25-29 | 0 |
| 8 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 31 ziren, horien artean 20 aktiboak ziren eta 11 inaktiboak ziren. 20 pertsona aktiboetatik 17 lanean zeuden (11 gizon eta 6 emakume) eta 3 langabezian zeuden (3 gizon). 11 pertsona inaktiboetatik 2 erretiraturik zeuden, 1 ikasten zegoen eta 8 "bestelako inaktibo" gisa sailkaturik zeuden.

### Ekonomia jarduerak

2000. urtean Ilheu udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1326217
* Multimedia: Ilheu / Q1326217
# Ilhota

Ilhota Brasilgo udalerri bat da, Santa Catarina estatuan kokatua. 17.046 biztanle ditu 252,884 km²ko eremuan.

## Ikus, gainera

* Santa Catarina

## Kanpo estekak

* Datuak: Q1799373
* Multimedia: Ilhota / Q1799373
# Ilhéus

Ilhéus Brasilgo udalerri bat da, Bahiako estatuan kokatua. 178.703 biztanle ditu 1.584,693 km²ko eremuan.

## Ikus, gainera

* Bahiako estatua

## Kanpo estekak

* Datuak: Q373705
* Multimedia: Ilhéus / Q373705
# Ilia

Ilia Errumaniako udalerri bat da, Hunedoara konderrian. 3.144 biztanle ditu, 91,38 kilometro koadroko azaleran banatuta.

## Herriak

Udalerrian honako herriak daude:
Ilia $^{(en)}$ Bacea $^{(en)}$ Bretea Mureșană $^{(en)}$ Brâznic $^{(en)}$ Cuieș $^{(en)}$ Dumbrăvița $^{(en)}$ Săcămaș $^{(en)}$ Sârbi $^{(en)}$ Valea Lungă $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1096212
* Multimedia: Ilia, Hunedoara / Q1096212
# Ilhun-argiak

Ilhun-argiak. Claroscuros izenburupean Euskal Herriko Unibertsitateak, 1992an, Jon Miranderen poema gehienak plazaratu zituen gaztelaniazko itzulpenarekin batera. Gaztelaniazko bertsioa Felipe Juaristik egin zuen. Sarreraren eta bibliografiaren egilea Eduardo Gil Bera izan zen. Liburuan beste sarrera bat zetorren Iñaki Aldekoaren eskutik.

## Edukia

Liburuak 35 poema bildu zituen haien gaztelaniazko bertsioekin salbuespen batekin: "Ederrak" poema bakarrik euskaraz jaso egin zen. Arrazoia poema hori kopla zaharren moduan idatzia izana zen. Miranderen poesia gaztelaniaz argitaratzen zen lehen aldia izan zen.

## Bibliografia

* Jon Mirande: Ilhun-argiak. Claroscuros. Gaur egungo euskal poesiaren bilduma, 9. zk., Leioa:Euskal Herriko Unibertsitatea, 1992. 146 or. ISBN: 84-7585-364-1.

## Kanpo estekak

* Datuak: Q57668591